Marián Smerčiak

Marián Smerčiak (* 24. december 1970, Liptovský Mikuláš) je  bývalý slovenský hokejista, ktorý hrával na pozícii obrancu. 

Je odchovancom klubu MHK 32 Liptovský Mikuláš. V 90. rokoch reprezentoval  a bol členom mužstva, ktoré sa prebojovalo do hlavnej kategórie majstrovstiev sveta. V rokoch 2013 až 2017 bol trénerom klubu Gladiators Trenčín, ktorý hral v Európskej univerzitnej hokejovej lige.

 Klubový hokej 
Marián Smerčiak začínal s hokejom v klube HK 32 Liptovský Mikuláš, ale premiéru v seniorskom hokeji absolvoval v drese Dukly Trenčín v sezóne 1990/91. Práve do Dukly Trenčín prestúpil z Liptovského Mikuláša. V tejto sezóne odohral za Trenčín 6 stretnutí. S klubom získal bronzové medaily. V ďalšej sezóne sa stal už stabilným členom A mužstva Dukly Trenčín. Táto sezóna bola pre Duklu Trenčín ešte úspešnejšia. Marián Smerčiak získal s klubom majstrovský titul. O sezónu neskôr skončil s Duklou Trenčín opäť na treťom mieste. 

V sezóne 1993/94 si svojimi výkonmi vybojoval aj reprezentačný dres. Práve v tejto sezóne nastúpil za reprezentáciu Slovenska na Zimných Olympijských Hrách v Lillehammeri, kde nastúpil v 8 zápasoch a tiež na Majstrovstvách Sveta v C kategórii, ktoré sa hrali na Slovensku v mestách Poprad a Spišská Nová Ves, kde odohral 6 stretnutí. Slovensko na týchto MS v C kategórii postúpilo o kategóriu vyššie. Na klubovej úrovni získal s Duklou Trenčín historicky prvý majstrovský titul v slovenskej extralige. Bola to prvá sezóna slovenskej extraligy po rozdelení Československa. O sezónu neskôr nastúpil na Majstrovstvách Sveta B kategórie, ktoré sa tiež konali na Slovensku, tentoraz v Bratislave kde si pripísal ďalších 7 štartov v reprezentačnom drese. Aj na tomto šampionáte si Slovensko vybojovalo postup, tentoraz už do elitnej A kategórie majstrovstiev sveta. Na klubovej úrovni získal s Duklou Trenčín  strieborné medaily, keď Trenčín podľahol vo finále klubu HC Košice 0:3 na zápasy. 

O ďalšiu sezónu neskôr už nastúpil v reprezentácii Slovenska na Majstrovstvách Sveta A kategórie, kde nastúpil na 5 stretnutí. V tejto sezóne si pripísal aj jeden reprezentačný štart na Svetovom pohári, ktorý sa konal v kanadskom Montreale. V extralige opäť získal s Trenčínom striebro, keď Dukla Trenčín opätovne podľahla vo finále extraligy klubu HC Košice 1:4 na zápasy.

V nasledujúcej sezóne už s Duklou Trenčín získal titul, keď vo finále extraligy zvíťazili nad HC Košice 3:1 na zápasy. V drese Dukly Trenčín hrával do sezóny 1999/2000. V tej poslednej získal s Trenčínom bronzovú medailu, keď v sérii o tretie miesto Dukla Trenčín zvíťazila nad tímom ŠKP PS Poprad 2:0 na zápasy. V jej drese odohral 392 stretnutí v základnej časti. V sezóne 2000/01 sa prvýkrát objavil v Extralige v drese HK 32 Liptovský Mikuláš, čiže v klube kde s hokejom začínal. V klube sa stál najproduktívnejším obrancom po základnej časti. Po sezóne sa opäť vrátil do Trenčína, ale len na jednu sezónu. Ďalšiu sezónu začal opäť v rodnom Liptovskom Mikuláši odkiaľ po 47 zápasoch prestúpil do Slovana Bratislava, kde dohral sezónu. So Slovanom Bratislava získal majstrovský titul, keď vo finále extraligy zdolal tím HC Košice 4:0 na zápasy. 
V sezóne 2003/04 podpísal prvé zahraničné angažmán s anglickým klubom Guildford Flames, kde strávil 4 sezóny. Hneď v prvej sezóne získal s klubom titul. Titul získal s klubom aj v sezóne 2005/06. V tejto sezóne bol najproduktívnejším obrancom v klube.

Sezónu 2007/08 odohral v klube Rostocker EC v nemeckej Oberlige, tretej najvyššej súťaži. Po jednej sezóne v Nemecku sa vrátil na slovenský ľad, keď podpísal zmluvu s klubom 1. hokejovej ligy HK Spišská Nová Ves. Nový ročník začal tiež v Spišskej Novej Vsi. Počas sezóny si ešte zahral vo dvoch zápasoch Extraligu za Duklu Trenčín a sezónu dohral v 1. hokejovej lige v drese klubu HK 95 Považská Bystrica. V novom ročníku odohral základnú časť ešte v drese Považskej Bystrice, ale play-off už odohral v drese MHK 32 Liptovský Mikuláš. Sezónu 2011/12 opäť hrával v 1. hokejovej lige za klub HK 95 Považská Bystrica. Sezónu 2012/13 nehral. Pred sezónou 2013/14 sa ešte vrátil na jednu sezónu k aktívnej činnosti, keď podpísal zmluvu s klubom 2. hokejovej ligy MHK Dubnica nad Váhom. Za MHK Dubnica nastúpil v 2.hokejovej lige na 12 stretnutí a následne ukončil kariéru.

 Osobné úspechy 

ČSHL

1991/92
Víťaz ligy s klubom Dukla Trenčín

Majstrovstvá Sveta C kategória

Sezóna 1993/94
Víťaz turnaja so Slovenskom a postup do B kategórie

Majstrovstvá Sveta B kategória

Sezóna 1994/95
Víťaz turnaja so Slovenskom a postup do A kategórie

Extraliga SR

1993/94
Víťaz ligy s klubom Dukla Trenčín

1996/97
Víťaz ligy s klubom Dukla Trenčín

Sezóna 1999/00
Najviac asistencií medzi obrancami v klube Dukla Trenčín po základnej časti - 15 asistencií, rovnako ako Richard Pavlikovský

Sezóna 2000/01
Najviac bodov medzi obrancami v kanadskom bodovaní v klube HK 32 Liptovský Mikuláš po základnej časti - 26 bodov za 9 gólov a  17 asistencií 
Najviac gólov medzi obrancami v klube po základnej časti - 9 gólov
Najviac asistencií v klube po základnej časti - 17 asistencií

FBNL

Sezóna 2003/04
Víťaz ligy s klubom Guildford Flames

Findus Cup

Sezóna 2003/04
Najviac gólov medzi obrancami v klube Guildford Flames - 5 gólov
Najviac bodov v kanadskom bodovaní medzi obrancami - 7 bodov za 5 gólov a 2 asistencie

Winter Cup

Sezóna 2004/05
Najviac bodov v kanadskom bodovaní medzi obrancami v klube Guildford Flames - 14 bodov za 2 góly a 12 asistencií
Najviac asistencií medzi obrancami v klube - 12 asistencií

EPIHL

Sezóna 2005/06
Víťaz ligy s klubom Guildford Flames
Najviac bodov v kanadskom bodovaní medzi obrancami v klube po základnej časti - 31 bodov za 12 gólov a 19 asistencií
Najviac gólov medzi obrancami v klube v play-off - 5 gólov
Najviac bodov v kanadskom bodovaní medzi obrancami v play-off - 8 bodov za 5 gólov a 3 asistencie

1. hokejová liga SR

Sezóna 2010/11
Najviac bodov medzi obrancami v klube HK 95 Považská Bystrica po základnej časti - 9 gólov
Najviac bodov v kanadskom bodovaní medzi obrancami v klube po základnej časti - 15 bodov za 9 gólov a 6 asistencií

 Štatistiky - Základná časť 
 Sezóna  Súťaž  Klub  Stretnutia  Góly  Asistencie  Body 1990/91   ČSHL  Dukla Trenčín  6  0  0  0 1991/92   ČSHL  Dukla Trenčín  38  2  4  6 1992/93   ČSHL  Dukla Trenčín  42  1  5  6 1993/94   Extraliga SR  Dukla Trenčín  45  4  10  14 1994/95   Extraliga SR  Dukla Trenčín  35  4  4  8 1995/96  Extraliga SR  Dukla Trenčín  48  6  7  13 1996/97   Extraliga SR  Dukla Trenčín  44  7  13  20 1997/98   Extraliga SR  Dukla Trenčín  41  3  7  10 1997/98   EHL  Dukla Trenčín  5  1  0  1  1998/99   Extraliga SR  Dukla Trenčín  44  6  6  12 1999/00   Extraliga SR  Dukla Trenčín  49  5  15  20 2000/01   Extraliga SR  HK 32 Liptovský Mikuláš  55  9  17  26 2001/02   Extraliga SR  Dukla Trenčín  50  4  12  16 2002/03   Extraliga SR  HK 32 Liptovský Mikuláš  47  5  6  11 2002/03   Extraliga SR  HC Slovan Bratislava  7  0  4  4 2003/04   FBNL  Guildford Flames  36  4  20  24 2003/04   Findus Cup  Guildford Flames  13  5  2  7 2004/05   FBNL  Guildford Flames  37  4  6  10 2004/05   Winter Cup  Guildford Flames  15  2  12  14 2004/05   Crossover league  Guildford Flames  14  0  2  2 2004/05   ENPL Cup  Guildford Flames  4  1  1  2 2005/06   EPIHL  Guildford Flames  46  12  19  31 2006/07   EPIHL  Guildford Flames  44  13  24  37 2007/08   Oberliga (GER 3)  Rostocker EC  40  6  12  18 2008/09   1. hokejová liga SR  HK Spišská Nová Ves  31  3  11  14 2009/10   Extraliga SR  HK Spišská Nová Ves  11  0  3  3 2009/10   Extraliga SR  Dukla Trenčín  2  0  0  0 2009/10   1. hokejová liga SR  HK 95 Považská Bystrica  6  0  5  5 2010/11   1. hokejová liga SR  HK 95 Považská Bystrica  37  9  6  15 2011/12   1. hokejová liga SR  HK 95 Považská Bystrica  35  5  12  17 2013/14   2. hokejová liga SR  MHK Dubnica nad Váhom  12  0  1  1

 Štatistiky - Play-off 

 Sezóna  Súťaž  Klub  Stretnutia  Góly  Asistencie  Body 1991/92   ČSHL  Dukla Trenčín  13  0  0  0 2002/03   Extraliga SR  HC Slovan Bratislava  12   0  2  2 2003/04   BNL  Guildford Flames  14  3  6  9 2004/05   BNL  Guildford Flames  15  5  2  7 2005/06   EPIHL  Guildford Flames  8  5  3  8 2006/07   EPIHL  Guildford Flames  6  1  2  3 2008/09   1. hokejová liga SR  HK Spišská Nová Ves  7  0  2  2 2008/09   Baráž o Extraligu SR  HK Spišská Nová Ves  2  0  0  0 2010/11   1. hokejová liga SR  MHK 32 Liptovský Mikuláš  5  0  0  0

 Reprezentačná kariéra 

 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 1993/94  Slovensko  Olympijské Hry   Lillehammer  8  0  1  1  6. miesto 1993/94  Slovensko  Majstrovstvá sveta C kategória   Poprad Spišská Nová Ves  6  0  1  1  1. miesto 1994/95  Slovensko  Majstrovstvá sveta B kategória   Bratislava  7  3  2  5  1. miesto 1995/96  Slovensko  Svetový Pohár   Montreal  1  0  0  0  7. miesto 1995/96  Slovensko  Majstrovstvá sveta A kategórie   Viedeň  5  0  0  0  10. miesto

Za  odohral celkovo 90 zápasov, v ktorých strelil 8 gólov.

 Referencie 

 Externé odkazy 


Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Hráči MHk 32 Liptovský Mikuláš
Kategória:Hráči Dukly Trenčín
Kategória:Hráči HC Slovan Bratislava
Kategória:Hráči Guilford Flames
Kategória:Hráči HK Spišská Nová Ves
Kategória:Hráči MHK Dubnica nad Váhom
Kategória:Hráči HK 95 Považská Bystrica
Kategória:Účastníci MS v hokeji 1994
Kategória:Účastníci MS v hokeji 1995
Kategória:Účastníci MS v hokeji 1996
Kategória:Osobnosti z Liptovského Mikuláša